کام کے لیے درخواست دینا

6 آسان مراحل

1۔ رجسٹر کریں

**vic.gov.au/workingforvictoria** پر جائیں۔

‘**I’m looking for work**’ چنیں۔

‘**Apply for work**’ پر کلک کریں۔

یہ لنک آپ کو Sidekicker کے ذریعے ورکنگ فار وکٹوریا کی روزگار کی مارکیٹ پلیس تک لے جائے گا۔

2۔ اپنا اکاؤنٹ بنائیں

اپنی تفصیلات اینٹر کریں جن میں آپ کا درست **فون نمبر** اور ای **میل بھی ہو**۔

‘**Start registration**’ چنیں۔

3۔ ہمیں اپنے کام کے حقوق کے بارے میں بتائیں

مدد کا اہل ہونے کے لیے آپ کے پاس **آسٹریلیا میں کام کے حقوق ہونے چاہیئں**۔

اگر آپ ویزے پر ہیں تو چیک کریں کہ کیا آپ کو **صرف محدود گھنٹوں تک کام کی اجازت ہے**۔

آپ ہمیں بتا سکتے ہیں کہ آپ ہفتے میں کتنے گھنٹے کام کر سکتے ہیں اور آپ کتنے عرصے سے کام ڈھونڈ رہے ہیں۔

ملازمت کے مواقع کے لیے اپنا نام کیسے لکھوائیں

4۔ ماضی میں ملازمتیں اور کوالیفکیشنز

یہ آپ کے لیے ممکنہ آجروں کے سامنے اپنی مہارتیں اور تجربہ پیش کرنے کا موقع ہے۔

زیادہ سے زیادہ تفصیل شامل کریں تاکہ یہ یقینی ہو جائے کہ آپ ان تمام ملازمتوں سے کنیکٹ ہوں گے جو آپ کے لیے مناسب ہیں۔

اپنی **تعلیم کی سطح** چنیں۔ آپ سے اپنی کوالیفکیشنز کی مزید تفصیل اینٹر کرنے کو کہا جا سکتا ہے۔

وہ ملازمتیں لکھیں جو آپ پہلے کر چکے ہیں، ملازمت کی قسم اور شعبہ بھی لکھیں۔ مثالوں کے لیے ‘**Common roles**’ دیکھیں۔

مزید گزشتہ ملازمتوں کے ذکر کے لیے ‘**Add experience**’ پر کلک کریں۔ جتنی زیادہ ملازمتیں اور شعبے لکھنا ممکن ہو، لکھ دیں- اس سے آجروں کو آپ کا تمام تجربہ دیکھنے کو ملتا ہے اور ملازمت کے وہ مواقع بڑھ جاتے ہیں جن کے ساتھ آپ کو میچ کیا جائے گا۔

آپ یہ ذکر بھی کر سکتے ہیں کہ آپ کسی ایسے شعبے میں کام کرنے میں دلچسپی رکھتے ہیں جس میں آپ نے پہلے کام نہیں کیا۔

5۔ تنوّع اور سب کو شریک کرنا

ہمیں اپنے بارے میں اور اپنے پس منظر کے بارے میں مزید تفصیل بتائیں۔ اس سے ہمیں یہ بہتر سمجھنے میں مدد ملتی ہے کہ ورکنگ فار وکٹوریا کن لوگوں کی مدد کر رہا ہے تاکہ ہم یہ یقینی بنائیں کہ ہم حسب ضرورت معلومات اور خدمات پیش کر رہے ہیں۔

آپ کے لیے ان سوالات کے جواب دینا ضروری نہیں ہے۔ اگر آپ جواب دیں تو آپ کی دی ہوئی تمام تفصیلات کو **بصیغۂ راز** رکھا جائے گا اور یہ آجروں کو نہیں دی جائیں گی۔

6۔ موصول شدہ درخواست

آپ کے فارم مکمل کر لینے پر، ایک پیغام کے ذریعے تصدیق ملے گی کہ آپ کی درخواست موصول ہو گئی ہے۔

جب آپ کا اکاؤنٹ استعمال کے لیے تیار ہو جائے گا تو ہم آپ کو ای میل بھیجیں گے۔ پھر آپ ملازمتیں دیکھنا اور **ان کے لیے درخواست دینا** شروع کر سکیں گے۔

*وکٹورین حکومت Treasury Place, Melbourne 1 کی اجازت سے*